Daily Trading Strategy(บ่าย) – บล.ธนชาต
Daily Trading Strategy(บ่าย) - บล.ธนชาต
2 ธ.ค. 2559

แม้กลุ่มพลังงานหนุน แต่ SET ยังติดแนวต้าน 1,520 +/- จุด…”ซื้อ” PTTGC
ดัชนี SET อยู่ที่ 1,509.85 จุด -2.53 จุด -0.17% ปริมาณซื้อขาย 18,281 ลบ.
แนวรับ :    1,508 / 1,500      แนวต้าน :    1,520
 
สรุปทิศทางและแนวโน้มตลาด
กลุ่มพลังงานเด่น หนุน SET ทดสอบ 1,520 +/- จุด อีกครั้ง: SET ปรับสูงขึ้นเข้าใกล้แนวต้าน 1,520 +/- จุอ อีกครั้งเช้านี้ นำโดยหุ้นกลุ่มพลังงานอย่าง PTT PTTEP PTTGC แต่ยังไม่สามารถผ่านไปได้…มอง SET “ผันผวน” ระยะสั้น จากการ “ปรับพอร์ต” เข้ากลุ่มพลังงาน ขณะที่ downside risk ปลายปีจำกัด แม้ Fed มีแนวโน้มขึ้นดอกเบี้ยในวันที่ 14 ธ.ค.นี้ เนื่องจาก 1) นักลงทุนส่วนใหญ่ปรับพอร์ตรับมือดอกเบี้ย Fed ที่จะขึ้นไปแล้ว 2) แรงซื้อจากกองทุน LTF หนุนตลาดหุ้นปลายปี 3) ราคาน้ำมันที่ปรับสูงขึ้นเป็นปัจจัยบวกต่อหุ้นกลุ่มพลังงาน และ 4) คาดรัฐบาลออกมาตรการกระตุ้นการบริโภคเพิ่มเติม หลังการบริโภคในเดือน ต.ค.ชะลอตัวลง
 “ซื้อ” PTTGC…Laggard plays ทีได้ผลดีจากการปรับขึ้นของราคาน้ำมัน:แนะนำ “ซื้อ” เป้าหมายพื้นฐาน 73 บาท จาก 1) PTTGC เป็น laggard plays ที่ได้รับผลดีจากราคาน้ำมันที่ปรับสูงขึ้น 2) การปรับสูงขึ้นของราคาน้ำมันเป็นปัจจัยบวกต่ออัตรากำไร โดยทุกๆ US$5/bbl ที่สูงกว่าสมมติฐานปี 2017 ที่ US$50/bbl จะเป็น upside ต่อกำไร 8-9% 2) กำลังการผลิต Aromatic เพิ่มขึ้น 170k ตัน/ปี (+8%) และ Phenol เพิ่มขึ้น 405k ตัน/ปี (+120%) ในปี 2016 และ LLDPE 400k ตัน/ปี (+25%) ในปี 2018 จะเป็นปัจจัยหนุนการเติบโตกำไร 35-18% ในปี 2017-18 และ 3) ทางเทคนิคมีแนวโน้มทดสอบแนวต้านที่ 65.5/67.5 บาท
 
หุ้นที่น่าสนใจทางเทคนิค
PLANB “ซื้อ” ราคาหุ้นฟื้นตัวขึ้นกลับมายืนเหนือเส้นค่าเฉลี่ย 3 เดือน พร้อมปริมาณการซื้อขายสูงสนับสนุน สอดคล้องกับเครื่องมือ DI+ และ MACD เป็นบวกชี้ขึ้น เป็นจังหวะซื้อเก็งกำไร มีแนวต้านแรกที่ 5.50 บาท และถัดไปที่ 5.80 บาท
LIT “ซื้อ” ราคาหุ้นดีดตัวขึ้นต่ออีกครั้งหลังพักตัว ไม่หลุดเส้นค่าเฉลี่ย 1 เดือน พร้อมปริมาณการซื้อขายกลับมาสูงขึ้นตามแนวโน้มราคา สอดคล้องกับเครื่องมือ ADX ชี้ขึ้นและเส้นค่าเฉลี่ยทำ Golden Cross มีแนวต้านแรกที่ 12.50 บาท ถัดไปที่ 13.00 บาท
 FSMART”ซื้อ” ราคาหุ้นดีดตัวขึ้นทำ All Time High ต่อเนื่อง สอดคล้องกับ ADX ชี้ขึ้นสนับสนุนแนวโน้ม มีโอกาสแกว่งขึ้นต่อเนื่อง มีเป้าหมายที่ 19.50 และ 20.50 บาท